Arūnas Dulkys

Arūnas Dulkys (g. 1972 m. spalio 28 d. Šilutėje) – ekonomistas, socialinių mokslų daktaras, valstybės tarnautojas, buvęs Lietuvos Respublikos valstybės kontrolierius, nuo 2020 m. Lietuvos Resupublikos sveikatos apsaugos ministerijos ministras Ingridos Šimonytės Vyriausybėje.

Biografija 
1979 m. Arūnas pradėjo lankyti Raseinių 2-ąją vidurinę mokyklą. Nuo 1983 m. iki 1989 m. papildomai lankė Raseinių vaikų muzikos mokyklą.

1990 m. baigė mokyklą ir įstojo į Vilniaus universiteto (VU) Ekonomikos fakultetą, studijavo Finansų ir kredito specialybės mokslus.

1992 m. Arūnas pradėjo savo darbinę veiklą Vilniaus skyriaus kasininku Lietuvos banke (LB) dar būdamas studentu. 1992–1996 m. LB ėjo komercinių bankų kasos operacijų padalinių kasininko, viršininko padėjėjo, vedėjo, viršininko pareigas.

1995 m. baigė VU įgydamas ekonomisto kvalifikaciją. 1996 m. tapo Lietuvos banko Kasos departamento direktoriumi. 1996–1998 m. Arūnas Dulkys buvo valstybės įmonės „Lietuvos monetų kalykla“ valdybos narys. 1996–2014 m. buvo Lietuvos banko pinigų projektavimo ir gamybos komisijos narys, konsultantas. 1998 m. tapo šios valdybos pirmininku. Pirmininko pareigas ėjo iki 2005 m. Šiose pareigose dirbo iki 2004 m. 2004–2005 m. dirbo Lietuvos banko valdybos pirmininko konsultantu. 1999–2004 m. buvo konsultantu kuriant trijų dalių dokumentinių filmų ciklą „Iš lito istorijos“: „Lietuva. Lithuania. Litas“ (režisierius R. Šilinis, 1999); Iš lito istorijos. Banknotai (režisierius R. Šilinis, 2002); „Iš lito istorijos. Monetos“ (režisierius R. Šilinis, 2004). 1998–2009 m. rengė pranešimus pinigų gamybos ir euro valiutos klausimais: Interpolo kongresas Lione (Prancūzija, 1998); Valiutų pramonės tiekėjų konferencija Venlo (Nyderlandai, 2000); Valiutų konferencija Sidnėjuje (Australija, 1999); Valiutų konferencija Barselonoje (Ispanija, 2001); Valiutų konferencija Honolulu (JAV, 2002); Vroclavo ekonomikos universiteto tarptautinė konferencija (Lenkija, 2009).

2006–2007 m. buvo Lietuvos Respublikos Seimo Pirmininko patarėjas ekonomikos klausimais, Seimo Pirmininko sekretoriato vadovas.

2006–2010 m. toliau gilino ekonomikos mokslo žinias doktorantūros studijose Vilniaus universiteto Ekonomikos fakulteto Teorinės ekonomikos katedroje. A. Dulkio moksliniai interesai buvo Europos ekonominė ir pinigų sąjunga, Lietuvos nacionalinės valiutos (lito) istorija, globalizacija. 2010 m. Arūnas Dulkys Vilniaus universitete apgynė daktaro disertaciją tema „Euro zonos plėtros politinė ekonomija: asimetrijos ir holistinis požiūris“.

Nuo 2009 m. Arūnas Dulkys yra Lietuvos ekonomistų asociacijos narys.

2011–2015 m. Arūnas Dulkys buvo ir Vilniaus universiteto Ekonomikos fakulteto „Teorinės ekonomikos katedros“ lektorius.

2015–2020 m. Lietuvos Respublikos Valstybės kontrolierius.

Nuo 2020 m. Lietuvos Resupublikos sveikatos apsaugos ministerijos ministras.

Įvertinimas 
 2008 m. – Vlado Jurgučio premijos laureatas.

Bibliografija 
 Dulkys A., Galkus J., „Lietuvos banknotai. Lithuanian banknotes“, Vilnius, Lietuvos bankas, 2002.–243 p.
 Dulkys A., Galkus J., Sajauskas S., „Lietuvos monetos. Lithuanian coins“, Vilnius, Lietuvos bankas, 2006.–275 p.
 Kropienė R., Kropas S., Dulkys A., „The Problem of Asymmetry in Euro Area Enlargement“, Lithuanian Annual Strategic Review 2007, Vilnius, Military Academy of Lithuania, 2008, p. 125–152.
 Dulkys A., „Euro Area Enlargement: Dilemmas And Prospects“, Ekonomika, No 84, VU, 2008, p. 40–53.
 Dulkys A., „The Euro Area Enlargement: a Paradigmatic View“, Research papers, No.59, Wroclaw University of Economics, 2009, p. 119–131.
 Dulkys A., „Euro Area Enlargement: The Target Date Problem“, Ekonomika, No 88, VU, 2009, p. 7–32.
 Czaja J., Dulkys A., „The Euroization of Lithuania and Poland: A Comparison“, Ekonomika Nr. 91(3), VU, 2012.
 Čičinskas J., Dulkys A., „Financial Crisis and New Solutions in the European Union: the Case of a Small Country“, Lithuanian Annual Strategic Review 2012–2013, Vilnius, Military Academy of Lithuania, 2013, p.  119–143.

Išnašos 

Lietuvos ekonomistai
Lietuvos visuomenės veikėjai
Lietuvos mokslininkai
Lietuvos valstybės tarnautojai

|-